Man in hof ná poging tot moord op polisiebeampteArgieffoto Dumisani Nene (37), wat tereg staan op aanklag van poging tot moord op ŉ polisiebeampte, het Donderdag in die Potchefstroom-landdroshof verskyn. Sy saak is tot 8 Julie uitgestel waar hy formeel kan aansoek doen om borgtog. Hy bly intussen in aanhouding. Nene word daarvan beskuldig dat hy ŉ 33-jarige sersant op 28 Junie 2019 met ŉ mes gesteek het by Extention 11 in Ikageng buite Potchefstroom. Die polisiebeampte was glo besig om die man in hegtenis te neem in verband met ŉ klag van diefstal wat in Junie 2019 plaasgevind het. Lt.kol. Amanda Funani, woordvoerder van die polisie, het gesê volgens inligting het die verdagte hom teen die inhegtenisneming verset, die polisiebeampte twee keer met ŉ mes gesteek en daarna van die toneel gevlug. “Die beampte is na ŉ hospitaal gehaas waar hy behandeling ontvang het. ŉ Soektog is van stapel gestuur en die verdagte is uiteindelik op 2 Julie in Ikageng aangekeer.”